recursal/SuperWikiNEXT-32B huggingface dataset:
சர்வதேச பேரிடர் துயர் குறைப்பு நாள் ஆண்டுதோறும் அக்டோபர் 12-ம் தேதி கடைபிடிக்கப்படுகிறது. இந்தியாவில் தேசிய பேரிடர் துயர் குறைப்பு நாள் அக்டோபர் மாதம் கடைசி புதன்கிழமை கடைபிடிக்கப்படுகிறது.

நோக்கம்
-------

இயற்கையாகவும் மனிதனின் கவனக்குறைவினாலும், தீவிரவாத செயல்களாலும் ஏற்படும் இழப்புகள் இன்னல்கள் போன்ற பேரழிவிலிருந்து காப்பாற்றிக் கொள்வதற்கான விழிப்புணர்வை ஏற்படுத்துவதே இந்நாளின் நோக்கமாகும்.

இயற்கை பேரழிவுகள்
-----------------

பஞ்ச பூதங்களான நிலம், நீர், நெருப்பு, காற்று மற்றும் ஆகாயம் போன்றவைகள் மூலம் ஏற்படும் பேரழிவுகளை இயற்கை பேரழிவுகள் என்று சொல்லலாம். நிலத்தின் சீற்றம் நில நடுக்கம் மற்றும் பூகம்பமாகவும் நீரின் சீற்றம் வெள்ளம்மாகவும், நெருப்பின் சீற்றம் எரிமலை சீற்றம் ஆகவும், ஆகாயத்தின் சீற்றம் ஓசோனில் ஓட்டையாக காற்றின் சீற்றம் புயல்ஆகவும் மாறி பேரழிவை ஏற்படுத்துகின்றன.

மனிதனால் ஏற்படும் பேரழிவுகள்
----------------------------

அறிவியல் வளர்ச்சி காரணமாக மனிதன் நிலம், நீர், நெருப்பு, காற்று மற்றும் வானம் ஆகியவற்றைத் தனக்கு சாதகமாக பயன்படுத்த கற்றுக்கொன்டதன் விளைவாக மனிதத் தவறுகள் மற்றும் கவனக்குறைவுகளால் தீ விபத்து, சாலை விபத்து கட்டிட விபத்து, கப்பல், படகு விபத்துகள், மின்சார விபத்துகள் ஆகாய விமான விபத்துகள், தீவிரவாதத்தால் ஏற்படும் போர், வெடிகுண்டு அணுகுண்டு மற்றும் ஏவுகணைகள் பயன்பாட்டினால் ஏற்படும் விளைவுகள் போன்றவற்றால் பொருளாதார மற்றும் உயிர் இழப்புகள் ஏற்படுகிறது... இவை யாவும் மனிதனால் ஏற்படும் பேரிடராகும்.

இன்னல் இடர் நீக்கும் மேலாண்மை
-----------------------------

இயற்கை மற்றும் மனிதர்களால் ஏற்படும் இன்னல்களின் தன்மைகளை அறிந்து அவற்றால் ஏற்படும் தீமைகளில் இருந்து விடுபட உதவும் உத்திகளை அறிந்து செயல்படுவதை **இன்னல் இடர் நீக்கும் மேலாண்மை** என்று அழைக்கிறோம்.

இன்னல் இடர் நீக்கும் மேலாண்மை 

* முன்னேற்பாடு
* எச்சரிக்கை
* தாக்கும் நிலை
* காப்பாற்றும் நடவடிக்கை
* மீட்பு நடவடிக்கை
* புனர் வாழ்வளித்தல்
* மறுசீர் அமைத்தல்
* இன்னலை தவிர்க்க நீண்ட கால திட்டம்
* திட்ட செயலாக்கம் என்னும் படிநிலைகளில் அமைகிறது.
**ஏ. எச். எம். அஸ்வர்**  (*A.H.M. Azwer*, பெப்ரவரி 8, 1937 - ஆகத்து 29, 2017) இலங்கை அரசியல்வாதியும், இலக்கியவாதியும், ஊடகவியலாளரும் ஆவார். இவர் ஆரம்பத்தில் லங்கா சமசமாஜக் கட்சியிலும், பின்னர் ஐக்கிய தேசியக் கட்சி, இலங்கை சுதந்திரக் கட்சி ஆகியவற்றிலும் உறுப்பினராக இருந்துள்ளார். கொழும்பு தெகிவளையில் வசித்து வந்தவர்.

வாழ்க்கைக் குறிப்பு
-------------------

எம். எச். எம். அசுவர் 1937 பெப்­ர­வரி 8 ஆம் நாள் பிறந்தார். கொழும்பு சாஹிரா கல்லூரியில் கல்­வி கற்றார். பின்னர் மகர­கமை கபூ­ரிய்யா அரபுக் கல்­லூ­ரியில் மார்க்கக் கல்வி கற்றார். மகரகமை செய்­தி­யா­ள­ராக பத்­தி­ரி­கைகளுக்கு செய்திகள் வழங்கி வந்தார். தமிழ், சிங்களம், ஆங்கிலம் என மும்மொழிகளிலும் புலமை பெற்ற அசுவர் மொழி­பெ­யர்ப்­பா­ள­ரா­கவும் பணியாற்றியுள்ளார். முன்னாள் சபா­நா­யகர் பாக்கீர் மாக்காரின் தனிப்பட்ட செயலாளராகவும் பணியாற்றியுள்ளார்.

அரசியலில்
---------

1950களின் ஆரம்பத்தில் லங்கா சமசமாஜக் கட்சியில் இணைந்து அரசியலில் ஈடுபட்டார். 1955 இல் ஐக்கிய தேசியக் கட்சியில் இணைந்தார். முன்னாள் அரசுத் தலைவர் ஆர். பிரேமதாசாவின் மொழி­பெ­யர்ப்­பா­ள­ராக நீண்ட காலம் பணியாற்றினார். 1989 தேர்தலை அடுத்து ஐக்­கிய தேசியக் கட்­சியின் தேசியப் பட்டியல் ஊடாக நாடாளுமன்றத்திற்குத் தெரிவு செய்யப்பட்டார். முசுலிம் சமய விவ­கார இரா­சாங்க அமைச்சராகவும், 2002-2004 காலப்பகுதியில் ரணில் விக்கிரமசிங்க ஆட்சியில் நாடாளு­மன்ற விவ­கார இராசாங்க அமைச்சராகவும் பதவி வகித்தார்.

2008 ஆம் ஆண்டு ஐக்கிய மக்கள் சுதந்திர முன்னணியில் சேர்ந்து முன்னாள் அரசுத்தலைவர் மகிந்த ராசபக்சவுடன் இணைந்து செயற்­பட ஆரம்­பித்தார். 2010 ஆம் ஆண்டு அக்கட்சியினூடாக தேசி­யப் பட்­டியல் உறுப்­பி­ன­ராக மீண்டும் நாடாளுமன்றம் சென்றார். 2014 நவம்பர் 28 இல் நாடாளுமன்ற உறுப்­பினர் பத­வி­யைத் துறந்தார். அதன் பின்னர் இறக்கும் வரை கூட்டு எதிர்க்­கட்­சியின் முசுலிம் முற்­போக்கு முன்­ன­ணியின் செய­ல­தி­ப­ரா­க இருந்து பணியாற்றினார்.

கலை இலக்கியப் பங்களிப்பு
------------------------

*வாழ்­வோரை வாழ்த்­துவோம்* எனும் மகு­டத்தின் கீழ் ஏரா­ள­மா­ன­ இலக்கியவாதிகளைக் கெள­ர­வப்படுத்தியுள்ளார். ஊட­கங்­களின் துடுப்பாட்ட வர்ணனை­யா­ள­ராக இருந்துள்ளார். முசுலிம் லீக் வாலிப முன்­ன­ணி­யின் தலை­வ­ரா­கவும் அகில இலங்கை முசுலிம் கல்வி மாநாட்டின் உப­த­லை­வ­ரா­கவும் ஆலோ­ச­க­ரா­கவும் பணியாற்றினார். மேலவை உறுப்பினர் மசூர் மௌலானா, அமைச்சர் ஏ. சி. எஸ். ஹமீட் ஆகி­யோரின் வாழ்க்கை வர­லாறு உட்படப் பல நூல்களை எழுதி வெளியிட்டுள்ளார்.

மேற்கோள்கள்
-----------

1. ↑  கௌரவ (அல்ஹாஜ்) ஏ.எச்.எம். அஸ்வர், பா.உ. இலங்கை நாடாளுமன்றம்
2. 1 2 3 4 5 6 7 8 9 10  "அர­சியல் களத்தில் தனக்­கென தனி­யிடம் பிடித்த அஸ்வர்.!". வீரகேசரி. 30-08-17. 30-08-2017 அன்று பார்க்கப்பட்டது. soft hyphen character in `|title=` at position 3 (உதவி); Check date values in: `|accessdate=, |date=` (உதவி)
3. ↑  "முன்னாள் அமைச்சர் ஏ.எச்.எம். அஸ்வர் காலமானார்". தமிழ்வின். 2017-09-01 அன்று மூலம் பரணிடப்பட்டது. 30-08-2017 அன்று பார்க்கப்பட்டது. Check date values in: `|accessdate=` (உதவி)
4. ↑  "இலங்கை : முன்னாள் அமைச்சர் அஸ்வர் மறைவு". பிபிசி. 29-08-2017. 30-08-2017 அன்று பார்க்கப்பட்டது – www.bbc.com வழியாக. Check date values in: `|accessdate=, |date=` (உதவி)
5. ↑  அஸ்வர் எம்.பி இராஜினாமா பரணிடப்பட்டது 2014-12-15 at the வந்தவழி இயந்திரம், தினகரன், நவம்பர் 29, 2014

வெளி இணைப்புகள்
---------------

* இலங்கை நாடாளுமன்ற இணையதளத்தில்: ஏ. எச். எம். அஸ்வர்
வெனிஸ் நகரின் கடையின் வெளிப்பக்கத்தில் ஆண்டு வாரியாக நீர் அதிகமானதைக்காட்டும் படம்.
**வெனிசு நகர வெள்ளம்** (*Acqua alta* **அக்குவா ஆல்ட்டா**, "உயர நீர்", "high water") என்பது ஐரோப்பா கண்டத்தில் அமைந்துள்ள ஏட்ரியாட்டிக் கடல் நீர் புயலின் அலை காரணமாக இத்தாலியின் வெனிசு நருக்குள் அதிக அளவு தண்ணீர் புகுந்துள்ளதை குறிப்பிடுகிறது. அக்குவா ஆல்ட்டா என்பது இத்தாலிய மொழிச் சொல் ஆகும்.

வெனிஸ் நகருக்கு அருகில் ஏற்பட்ட புயலின் காரணமாக 2019 ஆம் ஆண்டு நவம்பர் 13 ஆம் திகதி அதிக அளவு கடல் நீர் உட்புகுந்தது. அப்போது ஏற்பட்ட அலையின் உயரம் 1.4 மீட்டரைத் தாண்டியதாக இத்தாலிய வானிலை ஆய்வாளர்கள் தெரிவித்தார்கள். இதன் காரணமாக இந்நகரின் 50 சதவீதம் தண்ணிருக்குள் மூழ்கடிக்கப்பட்டுள்ளது.

மேற்கோள்கள்
-----------

1. ↑  "acqua alta"
[*தொடர்பிழந்த இணைப்பு*] (US) and "acqua alta". *Oxford Dictionaries*. ஒக்ஸ்போர்ட் பல்கலைக்கழகப் பதிப்பகம். May 4, 2019 அன்று பார்க்கப்பட்டது.
2. ↑  Mezzofiore, Gianluca (November 15, 2019). "Italian council is flooded immediately after rejecting measures on climate change". CNN.. பார்த்த நாள்: 17 November 2019.
"லா பா சாட் "( தெலோக் ஆயர் கடைத்தொகுதி)
**லா பா சாட்** (*Lau Pa Sat*, "பழைய கடைத்தொகுதி") அல்லது **தெலோக் ஆயர் கடைத்தொகுதி** (*Telok Ayer Market*) என்பது சிங்கப்பூரின் மையப் பகுதியில் அமைந்துள்ளது. சிங்கப்பூரின் வரலாற்றுச் சிறப்புமிக்க கட்டிடங்களில் இதுவும் ஒன்று. 1825 முதல் இக்கடைத் தொகுதி இயங்கிவருகிறது. இது பல்வேறு சிறு உணவுக்கடைகள், 24 மணி நேரம் இயங்கும் கடைகள், செருப்பு தைக்கும் கடை, தையல் கடை போன்றவற்றைக் கொண்டுள்ளது. இதில் பெரும்பாலும் உணவுக் கடைகளே அதிகம். பல்வேறு நாட்டு உணவுகள் கிடைக்கும் இடம் இது. புனரமைப்பிற்கு முன்னர் வார இறுதி நாட்களில் சிறு இசைக்குழுவின் இசைக் கச்சேரி நடந்து வந்தது.

வரலாறு
------

19 ஆம் நூற்றாண்டில் இக்கடைத் தொகுதியானது மிகச்சிறிய மரக்கட்டிடத்தில் இருந்து வந்தது. தெலோக் ஆயர் என்ற மலாய் மொழிச் சொல்லுக்கு தண்ணீர் வளைகுடா என்று பெயர். இக்கடைத் தொகுதியானது அழகிய வேலைப்பாடுகளுடன் கூடிய வார்ப்பு இரும்பினால் கட்டப்பட்டுள்ளது.

முதலில் பல்வேறு வகையான கடைகள் இங்கு இருந்தாலும் 1973 ற்கு பின்னர் இதில் பெரும்பாலும் உணவுக்கடைகளே இயங்கிவருகின்றன. ஃராபல்ஸ் ப்ளேஸ் இரயில் நிலையம் அருகில் இதன் அமைந்துள்ளது.

மறுசீரமைப்பு
------------

பராமரிப்பு மற்றும் மேம்பாட்டுப் பணிகளுக்காக செப்டம்பர் 01 ,2013 முதல் இரண்டு மாதங்களுக்கு மூடப்படும் என அறிவிக்கப்பட்டது. நான்கு மில்லியன் செலவில் மேற்கொள்ளப்பட்ட மேம்பாட்டுப் பணிகள் 9 மாதங்கள் நடைபெற்றன. பராமரிப்பு மற்றும் மேம்பாட்டுப் பணிகளுக்குப் பின்னர் 2014 ஆம் ஆண்டு ஜூன் மாதம் 30 ஆம் தியதி மீண்டும் செயல்படத் தொடங்கியது. பல புதிய கடைகளும் செயல்படுகின்றன.  மறுசீரமைப்பிற்கு முன்னர் 90 கடைகளுடன் இயங்கி வந்தது. இப்போது 54 உணவுக் கடைகளும் (stalls) 14 சிறு உணவுச் சாலைகளுடனும் (mini restaurants) இயங்கிவருகிறது.

புகைப்படங்கள்
-------------

மேம்படுத்தப்பட்ட "லா பா சாட்"டின் (தெலோக் ஆயர் கடைத்தொகுதி)யின் புகைப்படங்கள்.

* 
* 
*

மேற்கோள்கள்
-----------

1. ↑

இணைப்புகள்
----------

* 360 டிகிரி கோணத்தில் காண
* இணையதளம்  பரணிடப்பட்டது 2013-08-31 at the வந்தவழி இயந்திரம்
**மணியம்பாடி வெங்கட்ரமண சுவாமி கோயில்** தமிழ்நாட்டில் தர்மபுரி மாவட்டம், பாப்பிரெட்டிப்பட்டி வட்டம் கடத்தூர் அடுத்த மணியம்பாடி என்னும் ஊரில் அமைந்துள்ள பெருமாள் கோயிலாகும். இக்கோயில் மணியம்பாடியில் மூக்கனூர் மலை அடிவாரத்தில், ஒன்பது ஏக்கர் பரப்பளவில், உள்ளது.

வரலாறு
------

இக்கோயில் 1285 ஆம் ஆண்டு, பையம்மா ராணி என்பவரால் கட்டப்பட்டதாக கிழக்குபுறம் உள்ள கல்வெட்டு செய்தியில் குறிப்பிடப்பட்டு உள்ளது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வெங்கட்ரமணசுவாமி, மங்கம்மாள் சன்னதிகளும், துளசியம்மாள் உபசன்னதியும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் 5 சனிக்கிழமைகள் திருவிழாவாக நடைபெறுகிறது. பங்குனி மாதம் பங்குனி உத்திர தேரோட்டவிழா நடைபெறுகிறது. புரட்டாசி மாதம் ஒவ்வொரு சனிக்கிழமை தோறும் அபிஷேகம், பூசைகள் நடைபெறுகிறது. கிருஷ்ணஜெயந்தி, நவராத்திரி விழா ஆகியவை சிறப்பாக கொண்டாடப்படுகிறது. நாள்தோறும் ஒரு கால பூஜைகள் நடந்து வருகிறது.

மேற்கோள்கள்
-----------

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |
புவியின் சுழற்சியைக் காட்டும் ஓர் அசைபடம்.
சிலியிலுள்ள வான் ஆய்வகத்தின் மேல் இரவில் காணும் தெற்கத்திய வானம் 
**புவியின் சுழற்சி**  (*Earth's rotation*) என்று திண்மிய புவி தன்னுடைய அச்சில் சுழலுவதைக் கூறுகிறோம். புவி தனது மேற்கு புறத்திலிருந்து கிழக்கு நோக்கி சுழலுகிறது. துருவ நட்சத்திரத்திலிருந்து காண்கையில் புவி எதிர்கடிகாரச் சுற்றாக சுற்றுகிறது.

புவிசார் வட துருவம் எனப்படும் வட துருவம் வடக்கு அரைக்கோளத்தில் புவியின் சுழல் அச்சும் புவிப்பரப்பும் சந்திக்கும் இடமாகும்.இந்தப் புள்ளி புவியின் வட காந்தமுனையிலிருந்து மாறுபட்டது. புவியின் சுழல் அச்சும் புவிப்பரப்பும் சந்திக்கும் மற்றொரு புள்ளி அன்டார்க்டிக்காவில் உள்ள தென் துருவம் ஆகும்.

சூரியனைப் பொருத்தவரை புவி 24 மணி நேரத்திற்கு ஒருமுறை சுழல்கிறது; விண்மீன்களைப் பொறுத்தவரை புவி 23 மணி 56 நிமிடங்கள் 4 வினாடிகளில் தன்னைத் தானே சுற்றுகிறது. புவியின் சுழற்சி நேரப்போக்கில் வேகம் குறைந்து வருகிறது; பண்டைய நாட்களைவிட இன்றைய நாட்கள் நீளமானவை. நிலா ஏற்படுத்தும் கடல் அலைகளால் சுழற்சி தடைபடுவதால் உண்டாகிறது. அணுக்கடிகாரங்கள் தற்போதைய நாள் நூறாண்டுகளுக்கு முன்பிருந்ததை விட சுமார் 1.7 மில்லிசெகண்டுகள் நீளமானதாக காட்டுகின்றன. இதற்கானத் தீர்வாக ஒ.அ.நே லீப் விநாடிகள் மூலம் சீராக்கப்படுகின்றன.

மேற்சான்றுகள்
-------------

1. ↑  "Stars Circle over the Residencia at Cerro Paranal". *ESO*.. பார்த்த நாள்: 4 April 2013.
2. ↑  McCarthy, D.D. & Seidelmann, P.K. *TIME: From Earth Rotation to Atomic Physics.* Weinheim: Wiley-VCH. (2009). pp. 88–89
**புவி–உயிர் அறிவியல் நிறுவனம்** (*Earth–Life Science Institute*) சப்பானில் உள்ள டோக்கியோ தொழில்நுட்ப நிறுவனத்தில் அமைந்துள்ள ஓர் ஆராய்ச்சி நிறுவனம ஆகும்.  தனித்தியங்கும் நிரந்தர அறிவியல் ஆராய்ச்சி நிறுவனமாக இந்நிறுவனம் இயங்குகிறது. வானியல் இயற்பியல் முதல் உயிரியல் வரையிலான துறைகளில் 70 பேருக்கும் மேற்பட்ட விஞ்ஞானிகளை  நிறுவனம் பணியமர்த்தியுள்ளது. இவர்கள் கோள்கள் மற்றும் உயிரினங்களின் தோற்றம் மற்றும் பரிணாமத்திற்கு இடையே உள்ள பரந்த தொடர்புகள் குறித்து கூட்டு ஆராய்ச்சி செய்கிறார்கள்.

வரலாறு
------

புவி–உயிர் அறிவியல் நிறுவனம் 2012 ஆம் ஆண்டில் நிறுவப்பட்டது.  கிரகங்கள் மற்றும் உயிர்களின் தோற்றம் தொடர்பான கேள்விகளுக்கு ஆராய்ச்சியாளர்களை திரட்டுவதன் மூலம் பூமிக்கும் உயிர் அறிவியலுக்கும் இடையே ஒரு பாலத்தை உருவாக்குவது இந்நிறுவனத்தின் அடிப்படை நோக்கமாகும். புவி–உயிர் அறிவியல் நிறுவனம் எகிம் பல்கலைக்கழகம், ஆர்வார்டு பல்கலைக்கழகம் மற்றும் மேம்பட்ட ஆய்வுக்கான நிறுவனம் ஆகியவற்றின் செயற்கைக்கோள்-நிறுவனங்களுடன் இணைக்கப்பட்ட்டுள்ளது. தற்போது இயக்குனர் கீ ஈரோசு மற்றும் துணை இயக்குநர்கள் சிக்கெரு ஐடா மற்றும் இயான் எர்ன்லண்டு ஆகியோரால் வழிநடத்தப்படுகிறது.

நிதி ஆதாரங்கள்
--------------

தோராயமாக ஆண்டுக்கு 7மில்லியன் டாலர் தொகையை வழங்கி சப்பானின் உலக பிரீமியர் பன்னாட்டு ஆராய்ச்சி மையம் நிறுவனத்திற்கான நிதி ஆதாரமாகச் செயல்பட்டது.  இயான் தெம்பிள்டன் அறக்கட்டளை புவி–உயிர் அறிவியல் நிறுவன வலையமைப்பை உருவாக்க $5.6மில்லியன்  தொகையை மூன்று ஆண்டுகளுக்கு கொடுத்து உதவியது. சப்பான் அறிவியல் ஊக்குவிக்கும் சங்கமும், பல தனியார் அமைப்புகளும் பல்வேறு வகையான திட்டங்களுக்கு நிதி வழங்கி புவி–உயிர் அறிவியல் நிறுவனத்தை ஆதரிக்கின்றன.

மேற்கோள்கள்
-----------

1. ↑  Kaufman, Marc. "Research Center a Hub for Origins of Life Studies", Space.com, May 1, 2017. Retrieved March 15, 2020.
2. ↑  Researchers பரணிடப்பட்டது 2017-04-19 at the வந்தவழி இயந்திரம், *Earth–Life Science Institute*, February 1, 2020. Retrieved March 15, 2020.
3. ↑  The Center Project Plans Selected in FY2017, Japan Society for the Promotion of Science. Archived March 27, 2019. Retrieved March 15, 2020.
4. ↑  World Premier International Research Center Initiative, Japan Society for the Promotion of Science. Retrieved March 15, 2020.
5. ↑  Scharf, Caleb A. "A New Era for Origins of Life Science?", *Scientific American*, August 7, 2015. Retrieved March 15, 2020.

புற இணைப்புகள்
--------------

* பூவி-உயிர் அறிவியல் நிறுவனம்
* உலக பிரீமியர் சர்வதேச ஆராய்ச்சி மையங்கள் நிறுவனங்கள்
**கிருட்டிணகிரி பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில், கிருட்டிணகிரி நகரின் அடையாளமாக உள்ள *செயத்பாசா மலை*யில் இயற்கையாக அமைந்த குகை ஓன்றில் கண்டுபிடிக்கப்பட்ட பாறை ஓவியங்கள் ஆகும். இந்த ஓவியங்களில் ஆயுதங்களுடன் கூடிய மனித உருவங்களும், பறவைகளின் ஓவியங்களும் உள்ளன. மேலும் மரம், செடி, கொடி வகைகளும் சிமிழ் போன்ற முத்திரை அல்லது குறியீட்டு வடிவங்களும் காணப்படுகின்றன 

முதல் தொகுப்பில் ஆயுதங்கள் ஏந்திய இரு மனித உருவங்கள் கோட்டோவியங்களாக சிறிய அளவில் வரையப்பட்டுள்ளன. அடுத்து நான்கு பறவைகளின் உருவங்கள் காணப்படுகின்றன. இரண்டாவது தொகுப்பில் ஐந்து மனித வடிவங்கள் தங்கள் கைகளை கோர்த்தியபடி நாட்டியம் ஆடுவது போல் சிறியதாக வரையப்பட்டுள்ளன. இந்த ஓவியத்தைச் சுற்றி மரம், செடி, கொடி, சிமிழ் குறியீடு போன்றவை சிறிய அளவில் வரையப்பட்டுள்ளன.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்

மேற்கோள்கள்
-----------

1. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 171.
**மேட்லேப்** (**MATLAB**, **MAT**rix **LAB**oratory) என்பது எண்சார் பகுப்பியல் சூழலும் நான்காம் தலைமுறை நிரல் மொழியும் ஆகும். இது மேத்வர்க்ஸ் நிறுவனத்தால் வடிவமைக்கப்பட்டது. இதனால் அணியத்தைத் திறமையாகக் கையாளவும், தரவுகளையும் சார்பகளையும் செயற்படுத்தவும், படிமுறைத் தீர்வுகளை செயலாக்கவும், இடைமுகத்தினை உருவாக்கவும், ஏனைய நிரலாக்க மொழிகளான சி, சி++, ஜாவா, போர்ட்ரான் ஆகியவற்றில் எழுதப்பட்ட நிரல்களுடன் செயற்பட முடியும். 

மேட்லேப் ஒரு மில்லியன் பாவனையாளர்களை 2004 இல் கொண்டிருந்தது. மேட்லேப் பாவனையாளர்கள் பொறியியல், அறிவியல், பொருளியல் துறைகளின் பின்புலத்தைக் கொண்டவர்கள். இது கல்விக்கழக, நிறுவன ஆராய்ச்சி மற்றும் தொழில் துறைகளில் பரவலாகப் பாவிக்கப்படுகிறது.

வரலாறு
------

1970களின் பின்பகுதியில் நியூ மெக்சிக்கோ பல்கலைக்கழகத்தின் கணினியியல் துறைத் தலைவர் கிளேவ் மோலரால் மேட்லேப் உருவாக்கம் தொடங்கப்பட்டது.

சொற்றொடரியல்
------------

மேட்லேப் பயன்பாட்டு மென்பொருள் மேட்லேப் நிரல் மொழியினால் அமைக்கப்பட்டது. இதன் அனேக ஈடுபாடு மேட்லேப் குறியீடுகளை கட்டளைச் சட்டத்தினுள் தட்டச்சு செய்தல் அல்லது மேட்லேப் குறியீடுகள் மற்றும் பணிமுறை நிரல் மொழிகளை கொண்ட TXT கோப்புக்களை செயலாற்றச் செய்தல்களில் தங்கியுள்ளன.

மாறி
----

மாறிகள் வகுத்துத் தொகுத்தல் செயற்குறியால் வரையறுக்கப்பட்டன.

மாறிகள் உதாரணம்:

```
>> x = 17
x =
 17
>> x = 'hat'
x =
hat
>> y = x + 0
y =
 104 97 116
>> x = [3\*4, pi/2]
x =
 12.0000 1.5708
>> y = 3\*sin(x)
y =
 -1.6097 3.0000

```

வரைகலை மற்றும் வரைகலை பயனர் இடைமுக நிரலாக்கம்
---------------------------------------------

மேட்லேப் வரைகலை பயனர் இடைமுகம் உடைய பயன்பாட்டு மென்பொருட்களை உருவாக்கக் கூடியது. முப்பரிமாண வரைகலை இதன் மூலம் நன்றாக உருவாக்க முடியும். 

|  |  |  |
| --- | --- | --- |
| 
```
[X,Y] = meshgrid(-10:0.25:10,-10:0.25:10);
f = sinc(sqrt((X/pi).^2+(Y/pi).^2));
mesh(X,Y,f);
axis([-10 10 -10 10 -0.3 1])
xlabel('{\bfx}')
ylabel('{\bfy}')
zlabel('{\bfsinc} ({\bfR})')
hidden off

```
 |     | 
```
[X,Y] = meshgrid(-10:0.25:10,-10:0.25:10);
f = sinc(sqrt((X/pi).^2+(Y/pi).^2));
surf(X,Y,f);
axis([-10 10 -10 10 -0.3 1])
xlabel('{\bfx}')
ylabel('{\bfy}')
zlabel('{\bfsinc} ({\bfR})')

```
 |
| முப்பரிமாணத்திற்கு முந்திய வடிவம்: |     | முப்பரிமாணம்: |
|  |     |  |

மேற்கோள்கள்
-----------

1. ↑  "Requirements". MathWorks. 2010-06-07 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Richard Goering, "Matlab edges closer to electronic design automation world," *EE Times*, 10/04/2004
3. ↑  Cleve Moler, the creator of MATLAB (2004). "The Origins of MATLAB". அக்டோபர் 16, 2012 அன்று மூலம் பரணிடப்பட்டது. April 15, 2007 அன்று பார்க்கப்பட்டது. Unknown parameter `|month=` ignored (`|date=` suggested) (உதவி)
4. ↑  "MATLAB technical documentation". Mathworks.com. 2010-06-07 அன்று பார்க்கப்பட்டது.
[*தொடர்பிழந்த இணைப்பு*]
**கிருட்டிண குமாரி** (10 பிப்ரவரி 1926  - 3 சூலை 2018) என்பவர் இந்திய அரசியல்வாதி ஆவார். இவர் மார்வார் - ஜோத்பூரின் மகாராணியும் மகாராஜா ஹனுவந்த் சிங்கின் மனைவியும், 1952-1970-ல் இரண்டாம் கஜ் சிங்கின் சிறுபான்மையினரின் போது மார்வார் - ஜோத்பூரின் பெயரிடப்பட்ட ஆட்சியாளராகவும் இருந்தார். இவர் 1971-1977-ல் நாடாளுமன்ற, மக்களவை உறுப்பினராக இருந்தார்.

வாழ்க்கை
--------

குமாரி 1947-1949-ல் மார்வார் - ஜோத்பூரின் மகாராஜா அனுவந்த் சிங்கின் மனைவியாக இருந்தார்.

1952-ல் இவரது கணவர் மகாராஜா அனுவந்த் சிங் இறந்த பிறகு, இவர் மகன், மகாராஜா கஜ் சிங் II மற்றும் ஹுகும் சிங்கின் மாற்றாந்தாய் ஆகியோருக்குப் பட்டத்து அரசப் பிரதிநிதியாக இருந்தார்.

குமாரி திராங்கத்ராவின் மாட்சிமைத் தங்கியா மகாராணி கிருஷ்ண குமாரி பா சாகிபா என்றும் அழைக்கப்பட்டார். இவர் ஜோத்பூரில் ஒரு பெண்கள் பள்ளியை (அரசமாதா கிருஷ்ண குமாரி பெண்கள் பொதுப் பள்ளி) நிறுவினார். 

குமாரி 1971ஆம் ஆண்டு மக்களவைத் தேர்தலில் சோத்பூரில் போட்டியிட்டு வெற்றி பெற்றார்.

குமாரி 3 சூலை 2018 அன்று ஜோத்பூரில் 92 வயதில் இறந்தார்.

அயோத்தி பிரசாத் எழுதிய "*தி ராயல் ப்ளூ*" புத்தகம், தங்கத்ரா இளவரசி முதல் மார்வார் (ஜோத்பூர்) மகாராணி வரையிலான இவர்களது வாழ்க்கையின் பெரும்பகுதியைச் சித்தரிக்கிறது.

மேற்கோள்கள்
-----------

1. ↑   *Reference India*.. பார்த்த நாள்: 5 July 2018.
2. ↑  The Economic Times (3 July 2018). "Marwar Rajmata and former MP Krishna Kumari passes away at 92". 5 July 2018 அன்று பார்க்கப்பட்டது.
3. 1 2  "Women in power 1940-1970". 2011-08-29 அன்று பார்க்கப்பட்டது.
4. ↑  Dainik Bhaskar (3 July 2018). "जोधपुर की पूर्व राजमाता कृष्णा कुमारी का निधन, आज शाम 4 बजे अंतिम संस्कार". 3 July 2018 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
அஅ
வேதியியலில், **இரட்டைப் பிணைப்பு** *(double bond)* என்பது இரண்டு வேதியியல் தனிமங்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் வழக்கமான இரண்டு எதிர்மின்னிகளுக்குப் பதிலாக நான்கு பிணைப்பு எதிர்மின்னிகள் பங்கேற்கின்றன. ஆக்சிசன் மூலக்கூற்றில் இரண்டு சோடி எதிர்மின்னிகள் பங்கீடு அடைகின்றன. கரிம மூலக்கூறான எத்திலீனில் இரண்டு கார்பன் அணுக்களுக்கு இடையில் இரண்டு சோடி எதிர்மின்னிகள் பங்கீடு அடைகின்றன. எனவே, இவ்விரு நிகழ்வுகளிலும் இரட்டைப் பிணைப்புகள் உருவாகின்றன. இரண்டு கார்பன் அணுக்களுக்கு இடையே உள்ள இரட்டைப் பிணைப்புக்கு மிகப்பொதுவான உதாரணமாக ஆல்க்கீன்களைக் கூறலாம். இரண்டு தனிமங்களுக்கு இடையில் பலவகையான இரட்டைப்பிணைப்புகள் காணப்படுகின்றன. உதாரணமாக, கார்பனைல் தொகுதியில் ஒரு கார்பன் அணுவுக்கும் ஓர் ஆக்சிசன் அணுவுக்கும் இடையில் ஓர் இரட்டைப் பிணைப்பு காணப்படுகிறது. இவற்றைத்தவிர அசோச் சேர்மங்கள் (N=N), இமைன்கள் (C=N), சல்பாக்சைடுகள் (S=O) போன்றன பிற எடுத்துக்காட்டுகளாகும். இரட்டைப் பிணைப்பின் அடிப்படைக் குறியீடாக இணைப்புக் கொள்ளும் இரண்டு தனிமங்களின் குறியீடுகளுக்கு இடையில் இரண்டு சிறிய இணைகோடுகள் வரைந்து காட்டப்படுகின்றன. அச்சுவடிவில் சொல்வதென்றால் இதைச் சமக்குறிக்கு இணையாகச் சொல்லலாம். இரட்டைப் பிணைப்புகள் முதன்முதலில் புகழ்வாய்ந்த உருசிய வேதியியலாளர் அலெக்சாண்டர் பட்லெரோவால் வேதிக் குறியீடுகளுக்காக அறிமுகப்படுத்தப்பட்டது.

கார்பனுடன் இணைந்துள்ள இரட்டைப் பிணைப்புகள் ஒற்றைப் பிணைப்புகளைவிட வலிமையானவையும் குட்டையானவையுமாகும். இவற்றின் பிணைப்பு வரிசையெண் இரண்டு ஆகும். இரட்டைப் பிணைப்புகளில் உள்ள எதிர்மின்னிகளின் எண்ணிக்கையும் அதிகமென்பதால் அவை இரட்டைப் பிணைப்பின் வினைத்திறனை அதிகரிக்கச் செய்கின்றன.

|  |
| --- |
| **இரட்டைப் பிணைப்புடன் கூடிய வேதிச் சேர்மங்கள்** |
|  |  |  |  |
| எத்திலீன்கார்பன்-கார்பன்இரட்டைப் பிணைப்பு | அசிட்டோன்கார்பன்-ஆக்சிசன்இரட்டைப் பிணைப்பு | இருமீத்தைல் சல்பாக்சைடுகந்தகம்-ஆக்சிசன்இரட்டைப் பிணைப்பு | ஈரசீன்நைட்ரசன்-நைட்ரசன்இரட்டைப் பிணைப்பு |

மேற்கோள்கள்
-----------

1. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7.
2. ↑  *Organic Chemistry* 2nd Ed. John McMurry.
ஐரோப்பிய யூனியன் நாடுகளில் ஒன்றான **கிரீஸ்** தற்பொழுது கடுமையான பொருளாதார நிதி நெருக்கடியில் சிக்கித்தவிக்கிறது. அமெரிக்காவின் நிதிச் சந்தைகளில் 2008 ஆம் ஆண்டில் ஏற்பட்ட நிதி நெருக்கடிக்குப் பிறகு **கிரீசில் நிதி நெருக்கடி** வெளிச்சத்துக்கு வந்தது. 2010 ஆம் ஆண்டில் கிரீஸ் பொருளாதார நிலைமை திவாலாகும் அளவுக்குச் சென்றது. அப்பொழுது பன்னாட்டு நிதியம் முதலிய நிதி அமைப்புகள் பெரிய அளவில் கிரீசுக்குக் கடன் வழங்கின. 2012 ஆம் ஆண்டும் கடன் அளித்தன. இப்பொழுது நெருக்கடிகள்
ஏற்பட்டதும் கிரீசுக்கு நிதிக்கடன் வழங்கிய நிறுவனங்களான பன்னாட்டு நிதியம், ஐரோப்பிய நடுவண் வங்கி, ஐரோப்பிய யூனியன் ஆகியன கடன் மீட்புத் திட்டம் என்னும் பெயரில் சில நிபந்தனைகளை வலியுறுத்தின.

கடன் மீட்புத் திட்டம்
---------------------

கிரீசுக்கு கடன் உதவிகள் செய்த பன்னாட்டு நிதியம், ஐரோப்பிய நடுவண் வங்கி, ஐரோப்பிய யூனியன் ஆகியன கிரீசுக்கு சில நிபந்தனைகளை விதித்தன. கிரீசு அரசு கடும் சிக்கன நடவடிக்கைகளை மேற்கொள்ள வேண்டும் என்றும் வரிகளை உயர்த்த வேண்டும் என்றும் அரசின் வரவு செலவுத் திட்டங்களைக் குறைக்கவேண்டும் என்றும் வலியுறுத்தின. அரசின் நடைமுறைகளை சீர்திருத்தம் செய்தல் வேண்டும்; வரி ஏய்ப்புகளைத் தடுக்க வேண்டும். வணிகம், தொழில் பெருக வழி வகை செய்ய வேண்டும் என்றும் வலியுறுத்தின.

இந்தச் சூழ்நிலையில் கிரீசில் மக்கள் வாக்கெடுப்பு 2015 ஆம் ஆண்டு சூலை 5 ஆம் தேதியில் நடந்தது. நிபந்தனைகளை ஏற்கக் கூடாது என மக்கள் தீர்ப்பு வழங்கினர். மேற்குறிப்பிடப்பட்ட நிதி நிறுவனங்களின் நிதி உதவி கிடைக்காமல் போனால் கிரீசின் வங்கிகள் முடங்கிப் போகும் என்று அஞ்சப்படுகிறது. மேலும் 'யுரோ' வை பொது நாணயமாகக் கொண்டிருக்கும் கிரீஸ் ஐரோப்பியக் கூட்டமைப்பிலிருந்து விலக வாய்ப்புகள் ஏற்படலாம் என்றும் எதிர்பார்க்கப்படுகிறது.

இந்தியா பாதிப்பு
----------------

கிரீசில் ஏற்பட்டுள்ள இந்தச் சிக்கல்கள் இந்தியாவில் பெரிதாகப் பாதிப்புகள் ஏற்படுத்தாது; இருப்பினும் இந்தியாவின் ஏற்றுமதிகள் குறையலாம் என்றும் இந்தியப் பணமான ரூபாயின் மதிப்பு குறையலாம் என்றும் பங்குச் சந்தைகளில் ஏற்ற இறக்கம் இருக்கலாம் என்றும் பொருளியல் வல்லுநர்கள் கருதுகிறார்கள். கிரீஸ் நாட்டு மக்கள் பன்னாட்டு நிதி நிறுவனங்களின் நிபந்தனைகளை ஏற்காமல் 'கூடாது' என்று தீர்ப்பு வழங்கியது நல்லது என்று பால் குரக்மன் (Paul Krugman)என்னும் நோபல் பரிசு பெற்ற பொருளியல் அறிஞர் கருத்து சொல்லியிருப்பது இங்கு குறிப்பிடத்தக்கது.

மேற்கோள்
--------

 பரணிடப்பட்டது 2015-07-11 at the வந்தவழி இயந்திரம்
இந்தியாவின் தமிழ்நாடு சேலம் மாவட்டத்தில் அமைந்துள்ள ஒரு கிராமம் **வேப்பநத்தம்**. பொன்னோலினகர் கிராமமும் வேப்பநத்தம் பஞ்சாயத்தின் கீழ் வருகிறது.

அமைவிடம்
--------

இது  மாவட்ட தலைமையக சேலத்திலிருந்து கிழக்கு நோக்கி 77 கிமீ ,  தலைவாசலில் இருந்து 10 கி.மீ மற்றும்  அட்டூரிலிருந்து 25 கி.மீ மற்றும்  சின்னசலேமில் இருந்து 15கி.மீ. தூரத்தில் அமைந்துள்ளது.

அஞ்சல் குறியீடு மற்றும் எஸ்.டி.டி குறியீடு
------------------------------------------

இங்கிருந்து 2 கிலோமீட்டர் தொலைவில் அமைந்துள்ள வரகூர் தபால் நிலையத்தால் அஞ்சல் சேவைகள் இந்த கிராமத்திற்கு வழங்கப்படுகின்றன.

அஞ்சல் குறியீடு : **636112**. எஸ்.டி.டி குறியீடு : **04282** .

எப்படி அடைவது
-------------

அத்தூர் அல்லது தலைவாசல் பேருந்து நிலையத்திலிருந்து பேருந்துகளைப் பெறலாம். பேருந்து **எண்கள்** : 12, 34, மேலும், தலைவாசலில் இருந்து மினி பஸ் வசதி உள்ளது.

பஸ் நிறுத்த பெயர்: வேப்பநத்தம்.

### அருகிலுள்ள ரயில் நிலையம்

வேப்பநாதத்திற்கு மிக அருகில் உள்ள ரயில் நிலையங்கள் மெல்நாரியபனூர் ரயில் நிலையம், தலைவாசல் ரயில் நிலையம்.

பள்ளி
-----

வேப்பநத்தம் பஸ் நிறுத்தத்திற்கு அருகில் பஞ்சாயத்து யூனியன் நடுநிலைப்பள்ளி உள்ளது.

மேலும், பாரதி வித்யாலயா மெட்ரிகுலேஷன் மேல்நிலைப்பள்ளி மற்றும் கிளாசிக் மெட்ரிகுலேஷன் மேல்நிலைப்பள்ளி என இரண்டு தனியார் பள்ளிகள் உள்ளன.

அருகிலுள்ள நகரமான சிருவாச்சூர் அரசு உயர்நிலைப்பள்ளி,. வேப்பநாதத்தில் அரசு நடுநிலைப்பள்ளி மற்றும் ஒரு அரசு வேப்பநாதம் பஞ்சாயத்தின் கீழ் வரும் பொன்னோலினகர் கிராமத்தில் உள்ள மழலையர் பள்ளி.

கோயில்கள்
---------

**இந்த கிராமத்தில் பஞ்சாலியம்மன், விநாயகர்** மற்றும் **பெருமாள்** ஆகிய இரண்டு பழமையான கோயில்கள் உள்ளன, இந்த கோயில்கள் கிட்டத்தட்ட 150 ஆண்டுகள் பழமையானவை.
ஐக்கிய அமெரிக்க வான்படையின் சமகால ஒரு தந்திரோபாய குண்டுவீச்சு வானூர்தி, பி-1 லான்செர்
**தந்திரோபாய குண்டுவீச்சு வானூர்தி** (*strategic bomber*) என்பது ஒரு நடுத்தரம் முதல் நீண்ட தூர ஊடுருவல் குண்டுவீச்சு வானூர்தியாக, போரை நடத்தும் எதிரியின் திறனை பலவீனப்படுத்தும் நோக்கங்களுக்காக, தொலைதூர இலக்கில் அதிக அளவு வான்-தரை ஆயுதங்களை வீச வடிவமைக்கப்பட்டுள்ளது. உத்திசார் குண்டுவீச்சு வானூர்திகள், ஊடுருவும் வானூர்திகள், சண்டை-குண்டுவீச்சு வானூர்திகள், தாக்குதல் வானூர்திகள் என்பன எதிரிகளியையும் படைத்துறை உபகரணங்களையும் தாக்கி வான்வழித் தடை நடவடிக்கைகளில் பயன்படுத்தப்படுவதுபோல் இல்லாது, தந்திரோபாய குண்டுவீச்சு வானூர்திகள் எதிரியின் எல்லைக்குள் பறந்து மூலோபாய இலக்குகளை (எ.கா: உட்கட்டமைப்பு, பெயர்ச்சியியல், படைத்துறை நிலைகள்ள், தொழிற்சாலைகள்) அழிக்க வடிவமைக்கப்பட்டுள்ளன. தந்திரோபாய குண்டுவீச்சுடன் கூடுதலாக, தந்திரோபாய குண்டுவீச்சு வானூர்திகள் தந்திரோபாய பணிகளுக்கு பயன்படுத்தப்படலாம். தற்போது மூன்று நாடுகள் மட்டுமே தந்திரோபாய குண்டுவீச்சு வானூர்திகளை இயக்குகின்றன. அவை அமெரிக்க ஐக்கிய நாடுகள், உருசியா, சீனா ஆகும்.

இவற்றையும் பார்க்க
------------------

* பி-2 ஸ்பிரிட்

உசாத்துணை
---------

1. ↑  Paul, T. V.; Wirtz, James J.; Fortmann, Michael. *Balance of power: theory and practice in the 21st century*, Stanford University Press, 2004, p. 332. ISBN 0-8047-5017-3

| * பா
* உ
* தொ
தற்கால படைத்துறை வானூர்தி வகைகளும் பங்குகளும் |
| --- |
| வகை | 
* நிலைத்த இறக்கை
* மிதவை வானூர்தி
* உலங்கு வானூர்தி
* ஆளில்லாத வானூர்தி

 |
| பங்கு | 

|  |  |
| --- | --- |
| சண்டை | 
* Airborne early warning and control (AEW&C)
* தாக்குதல்
	+ Counter-insurgency
	+ பீரங்கி வானூர்தி
* குண்டுவீச்சு வானூர்தி
	+ கனரக குண்டுவீச்சு வானூர்தி
	+ இலகு குண்டுவீச்சு வானூர்தி
	+ நடுத்தர குண்டுவீச்சு வானூர்தி
	+ தந்திரோபாய
	+ ஊடுருவு
	+ Pathfinder
* நெருக்கமான வான் ஆதரவு
* Electronic warfare (EW)
* Intruder
* சண்டை
	+ வான் மேன்மை
	+ இடைமறிப்பு
	+ Escort
	+ இரவு
* கடற்கண்காணிப்பு
* பன்முகம்
* Interdictor
* சண்டை-குண்டுவீச்சு வானூர்தி
* Strike fighter

 |
| சண்டையற்ற | 
* பரீட்சார்த்த
* வேவு வானூர்தி
* கண்காணிப்பு
* எரிபொருள் நிரப்புதல்
* Testbed
* பயிற்சி
* போக்குவரத்து

 |

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Telamonia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**இரட்டைக்கோடு குதிக்கும் சிலந்தி** (**two-striped jumper**, அல்லது ***Telamonia dimidiata***) என்பது ஒரு குதிக்கும் சிலந்தி ஆகும். இவை ஆசியாவின் வெப்பமண்டல மழைக்காட்டுப்பகுதிகளிலும் மரக்காடுகளிலும் காணப்படுகின்றன.

விளக்கம்
--------

கேரளத்தில் ஒரு ஆண் பூச்சி
கேரளத்தில் ஒரு பெண் பூச்சி
இவற்றில் பெண் பூச்சிகளின் உடல் 9–11 mm (0.35–0.43 அங்) நீளம் வரை வளருகின்றன. அதே போல ஆண் பூச்சிகளின் உடல் 8–9 mm (0.31–0.35 அங்) வரையும் வளரும். இவற்றில் பெண் பூச்சிகள் இளமஞ்சள், இள வெண்கல நிறத்தோடும், கண்களைச் சுற்றி சிவப்பு வளையத்துடனும், இதன் பின்னுடல் பகுதியில் இரண்டு சிவப்பு நேர்கோடுகள் தெளிவாக காணப்படும். ஆண் பூச்சிகள் கருத்த நிறத்திலும், உடலில் வெள்ளைக் குறிகளுடனும், கண்களைச் சுற்றி சிவப்பு நிற முடிகள் கொண்டு இருக்கும். இவை சிங்கப்பூர், இந்தோனேசியா, பாக்கித்தான், ஈரான், இந்தியா, பூட்டான் ஆகிய நாடுகளில் காணப்படுகிறது. இந்த பூச்சிகள் நச்சுத் தன்மை அற்றவை, இவற்றால் மனிதர்களுக்கு எந்த தீங்கும் இல்லை.

அடிக்குறிப்புகள்
----------------

1. ↑  "Taxon details *Telamonia dimidiata* (Simon, 1899)", *World Spider Catalog*, Natural History Museum Bern, 2017-02-27 அன்று பார்க்கப்பட்டது
2. ↑  Tikader, B. K. (1974). "Studies on some jumping spiders of the genus *Phidippus* from India (family-Salticidae)". *Proceedings of the Indian Academy Of Science)* **79 B**: 120-126.
3. ↑  Murphy & Murphy 2000:300

மேற்கோள்கள்
-----------

* Murphy, Frances; Murphy, John (2000). *An Introduction to the Spiders of South East Asia*. Kuala Lumpur: Malaysian Nature Society. பன்னாட்டுத் தரப்புத்தக எண்:978-9839681178.

வெளி இணைப்புகள்
---------------

* Proszynski, Jerzy (1997). "Salticidae (Jumping Spider): Diagnostic Drawings Library". *Dimidiat*. The Peckham Society. 2017-09-18 அன்று மூலம் பரணிடப்பட்டது. 2018-01-20 அன்று பார்க்கப்பட்டது.
* Proszynski, Jerzy. "Salticidae (Jumping Spider)".
* Craword, Rod (Oct 23, 2015). "Myth: Baby tarantulas made cactus explode". Burke Museum.
**கிட்டுவாரி** அல்லது **கத்துவாரி** என்பது இந்தியாவின் சம்மு-காசுமீரில் உள்ள கிட்டுவார்  பள்ளத்தாக்கில் பேசப்படும் காசுமீரமொழியின் மிகவும் தனித்துவமானதும்  பழமைமரபான பேச்சுவழக்கு  உடையதுமான ஒரு மொழி ஆகும் சியார்ச்சு ஆபிரகாம் கிரியர்சன் போன்ற அறிஞர்களால் கிட்டவாரி மொழி காசுமீர மொழியின்  பேச்சுவழக்கு என வகைப்படுத்தப்பட்டுள்ளது. இது காசுமீர் பள்ளத்தாக்கிற்கு வெளியே பேசப்படும் இரண்டு முக்கிய காசுமீர பேச்சுவழக்குகளில் ஒன்றாகும் (மற்றொன்று பொகுலி, ஒருவேளை இது ஒரு மேற்கு பகாரி மொழியாக இருக்கலாம்).. 

கிரியர்சன், தனது மொழியியல் கணக்கெடுப்பில், கிட்டுவாரியைக் காசுமீரிய மொழியின் வேறுபட்ட ஒரு வகையான மொழியாக வகைப்படுத்தினார், இது அண்டைப் பகுதி மொழிகளாகிய பஞ்சாபி, பகாரி ஆகியவற்றால் ஆழமாக தாக்கம் பெறப்பட்டது.  கிட்டுவாரி மொழியானது காசுமீர மொழியின் மற்ற கிளை மொழிகளைக்காட்டிலும் பழமைய மரபுகளைக் காத்திருக்கும் மொழி  என்று கிரியர்சன் குறித்திருந்தார். இதற்குச் சான்றாக எழுவாய் மாற்றுப்பெயரீட்டுச் சொல்லாக து என்றிருப்பதையும் நிகழ்கால partciple ‘அன்’ இருப்பதையும் குறிப்பிட்டார். இவை பொதுச்சீர் காசுமீர மொழியில் மறைந்துவிட்டன.  கிட்டுவாரி மொழியின் ஒரு சொற்பட்டியலும் தொடக்கநிலை இலக்கண வரைவுகளை வடக்கு இமயமலையின் மொழிகள் என்னும் படைப்பில் தொகுக்கப்பட்டன 

1911 ஆம் ஆண்டு இந்திய மக்கள் தொகை கணக்கெடுப்பில் கிட்டுவாரி பேசிய 7,464 பேர் பதிவு செய்தனர்.

எழுத்து
-------

கிட்டுவாரி மொழியை எழுத தக்கிரியின் ஒரு தனித்துவமான மாறுபாடு பயன்படுத்தப்படுகிறது என்று கிரியர்சன் குறிப்பிடுகிறார்; அத்துடன் நிலையான எழுத்துக்கூட்டலஅல்லது நிலையான எழுத்துவடிவம் இருப்பதாகத் தெரியவில்லை.

அடிக்குறிப்புகளும் மேற்கோள்களும்
--------------------------------

1. ↑  CENSUS OF INDIA 2011. "LANGUAGE" (PDF). Government of India. p. 7.
2. ↑  "C-16 Population By Mother Tongue". *Census of India 2011*. Office of the Registrar General.
3. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Kishtwari". *Glottolog 2.2*. Leipzig: Max Planck Institute for Evolutionary Anthropology. .
4. ↑  Sheikh, Aejaz Mohammed; Kuchey, Sameer Ahmad (2014). "Kishtwari". *Indian linguistics* **75** (3–4): 55–66. பன்னாட்டுத் தர தொடர் எண்:0378-0759.
5. ↑  George Abraham Grierson. *Linguistic Survey of India*. **8**. பக். 344-383.
6. ↑  Thomas Grahame Bailey. *Languages of the Northern Himalayas*. பக். 61-70.
**இரட்டைத்தலைப் பாம்பு** என்பது, பிரித்தானிய அருங்காட்சியகத்தில் உள்ள ஒரு அசுட்டெக் சிற்பம் ஆகும். இது பெரும்பாலும் தெர்க்கோயிசு கனிமத் துண்டுகளால் மூடப்பட்ட மரத்தால் ஆனது. பிரித்தானிய அருங்காட்சியகத்தில் உள்ள இதுபோன்ற ஒன்பது பொருட்களுள் இது ஒன்று. ஐரோப்பா முழுவதும் இதுபோல் ஏறத்தாழ 25 பொருட்கள் இருப்பதாகக் கருதப்படுகிறது. மெக்சிக்கோவின் அசுட்டெக்கிலிருந்து வந்த இது மதச் சடங்குகளின்போது அணிந்தோ, காட்சிக்கு வைக்கப்பட்டோ இருக்கலாம் எனத் தெரிகிறது. எசுப்பானிய ஆக்கிரமிப்பாளனான ஏர்மன் கோர்ட்டெசு 1519ல் இப்பகுதியைக் கைப்பற்றியபோது, அசுட்டெக் பேரரசன் இரண்டாம் மொக்டெசுமா ஏர்மனுக்கு இதைப் பரிசாக வழங்கியிருக்கலாம் என்ற கருத்தும் உண்டு. இதன் சித்திரவடிவு முடிப்பு, தெர்க்கோயிசு, நண்டு ஓடு, சங்கு ஓடு ஆகியவற்றின் துண்டுகளால் ஆனது.

மேற்கோள்கள்
-----------

1. ↑  Mexican turquoise mosaics பரணிடப்பட்டது 2015-10-20 at the வந்தவழி இயந்திரம், British Museum, accessed 28 August 2010
2. 1 2  Double headed serpent, A History of the World in 100 Objects, BBC. accessed 27 August 2010
3. ↑  Double-Headed Serpent, British Museum, accessed September 2010

இவற்றையும் பார்க்கவும்
----------------------

* 100 பொருட்களில் உலக வரலாறு
பண்டிட் **மாதவ் குடி** (Madhava Gudi) (23 திசம்பர் 1941 - 22 ஏப்ரல் 2011) இவர் ஒரு இந்துஸ்தானி இசைப் பாடகராவார். கயலிலும், பக்தி இசையின் விளக்கங்கள், குறிப்பாக தசவானியிலும் நிபுணத்துவம் பெற்றவர்.

ஆரம்பகால வாழ்க்கையும் பின்னணியும்
---------------------------------

இவர், 1941 ஆம் ஆண்டில் கர்நாடகாவின் தார்வாடு  என்ற ஊரில் சுபத்ரா மற்றும் குருராஜாச்சார் குடி ஆகியோருக்கு ஹரி கீர்த்தங்கர்களின் இசைக்கலைஞர்களின் குடும்பத்தில் பிறந்தார். இவரது தாத்தா சேசாச்சார் கர்நாடக இசை பாடகராவார். மேலும், இவரது தந்தை தார்வாட்டில் நன்கு அறியப்பட்ட கீர்த்தங்கர் ஆவார். இவர் மிகச் சிறிய வயதிலேயே இசைக்கு அறிமுகமானார். அடிக்கடி தனது தந்தையுடன் தனது கீர்த்தனை நிகழ்ச்சிகளுக்கு செல்வார். அது இவருக்கு பெரும் தாக்கத்தை ஏற்படுத்தியது. மேலும், இவரது இசை வாழ்க்கையை நோக்கி வழி வகுத்தது.

இசை பயிற்சி
-----------

பாரம்பரிய இந்துஸ்தானி இசையில் தனது முறையான துவக்கத்தைப் பெற சிறந்த இசி மேதையான பண்டிட் நாகேசுராவ் தேசுபாண்டேவின் கீழ் பயிற்சியில் சேர்தார்.

இவரதுகுரல் இந்துஸ்தானி இசை மற்றும் மெல்லிசைக்கும் (தசவானி மற்றும் அபங்கம்) மிகவும் பொருத்தமானது. ஒரு உயர்தர அகில இந்திய வானொலி கலைஞரான இவர் இந்தியா முழுவதும் சுற்றுப்பயணம் மேற்கொண்டார். மேலும், பண்டிட் பீம்சென் ஜோஷியுடன் இந்தியா மற்றும் வெளிநாடுகளில் பல நிகழ்ச்சிகளில் நிகழ்த்தினார். அவரது மெல்லிசை மற்றும் சக்திவாய்ந்த குரலுக்கு பெயர் பெற்ற மாதவ் குடி பல மொழிகளில் பலவிதமான பாணியிலான இசையமைப்பின் இணையற்ற தொகுப்பைக் கொண்டிருந்தார். 

பீம்சன் ஜோஷி பிரபலப்படுத்திய 'சிறீநிகேதன்' மற்றும் 'பாக்யாத லட்சுமி பாரம்மா' என்ற பக்தி பாடல்களின் இசையமைப்பாளராகவும் இவர் இருந்தார்.

தனிப்பட்ட வாழ்க்கை
------------------

தனது 30 வயதில் இரமாபாய் என்பவரை மணந்தார். இவர்களுக்கு அனுபமா, பிரசன்னா, பார்கவி , காயத்ரி என நான்கு குழந்தைகள் இருந்தனர்.

விருதுகள்
---------

இவருக்கு கிடைத்த பல பாராட்டுக்களில் , கர்நாடக அரசின் சங்கீதா நிருத்யா அகாடமி விருது, சுராசிரி, கான பாஸ்கர் விருது, புகழ்பெற்ற இந்திய செவ்வியல் குரலிசைக் கலைஞர் பிரபா ஆத்ரேவிடமிருந்து, கான கலா திலகா விருது , யசவந்த் ராவ் சவுகான் சமதா கௌரவ் புரஸ்கார் ஆகியவை வழங்கப்பட்டது.

குறிப்புகள்
-----------

1. ↑  "Hindustani vocalist Madhav Gudi dead". *தி இந்து*. 23 April 2011.. பார்த்த நாள்: 2011-05-03.
2. ↑  "His maestro's voice". *The Hindu*. 2 February 2004. .
3. ↑  "Music festival from today" (in en-IN). *The Hindu*. 2007-10-04. பன்னாட்டுத் தர தொடர் எண்:0971-751X. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**இராசவல்லவன் இராசயோகன்** (பிறப்பு: ஒக்டோபர் 17, 1945) இலங்கையின் வடமாகாணத்தில் வசித்துவரும் ஒரு நாடகக் கலைஞரும், சிறுவர் இலக்கிய எழுத்தாளருமாவார்.

வாழ்க்கைக் குறிப்பு
-------------------

இலங்கையின் யாழ்ப்பாணம், மானிப்பாய் தெற்கு கிராமசேவகர் பிரிவில் பரராஜசிங்கம் இராசவல்லவன், யோகமலர் தம்பதியினரின் புதல்வராகப் பிறந்த இராசயோகன் தனது ஆரம்பக்கல்வியை மானிப்பாய் மெமோறியல் ஆங்கிலப் பாடசாலையிலும், உயர் கல்வியை யாழ்ப்பாணம் மத்திய கல்லூரியிலும் பெற்றார். தொழில் முறையில் மானிப்பாய் தெற்கில் கிராமசேவை அலுவலராக பணியாற்றிவருகிறார். இவரின் மனைவி பெயர் சதாலட்சுமி. இவர்களுக்கு இராசமோகன், கலைவாணி, இசைவாணி, மோகனவாணி, யமுனாவாணி ஆகிய ஐந்து பிள்ளைகளுளர்.

எழுத்தார்வம்
------------

இவர் கற்கும் காலங்களில் ஆங்கிலக் கல்வியைக் கற்றாலும்கூட தமிழ்மொழி மீது இயல்பான பற்று காணப்பட்டது. இதனால் மாணவப் பருவத்திலிருந்தே தமிழ் பத்திரிகைகள், சஞ்சிகைகள், நூல்களை வாசிப்பதில் அதிக ஆர்வம் காட்டி வந்தார். இக்காலகட்டங்களில் எழுத வேண்டும் என்று ஆசையிருந்தாலும் அச்சம் இவர் மனதில் ஊடுருவியமையினால் அண்மைக் காலங்களிலிருந்தே படைப்பிலக்கியத்துறையில் ஈடுபட ஆரம்பித்தார். இந்த அடிப்படையில் பத்திரிகையொன்றில் பிரசுரமான கன்னியாக்கம் 1999 ஆம் ஆண்டு தை மாதம் வெளிவந்த ‘இறைத்தூதன்’ வார இதழில் பிரசுரமானது. இவரின் கன்னிக்கதையின் தலைப்பு ‘கருநாகமும் சோலைக் குயிலும்’ என்பதாகும். இதிலிருந்து தீவிரமாக எழுத ஆரம்பித்தார். பல்வேறு போட்டிகளில் கலந்துகொண்டு பல பரிசுகளை வென்றார்.

சிறுவர் இலக்கியம்
-----------------

இவரின் எழுத்தாற்றல் சிறுவர் இலக்கியத்திலே மிகைத்துக் காணப்படுகின்றது. இதுவரை நூற்றுக்கும் மேற்பட்ட சிறுவர் கதைகளையும், கவிதைகளையும் எழுதியுள்ளார். அரச சேவையாளர்களுக்கான நிர்மாணப் போட்டித் தொடர் 2004, 2005ம் ஆண்டுகளில் இவரது சிறுவர் கதைகளும், கவிதைகளும் பரிசுகளை வென்றுள்ளன.

சிறுவர் நூல்கள்
---------------

இதுவரை இரண்டு சிறுவர் நூல்களை எழுதி வெளியிட்டுள்ளார். 

* சிந்தனை செய் மனமே - ‘பூமா’ வெளியீடு
* ஆசையினாலே மனமே - ‘பூமா’ வெளியீடு

நாடகத்துறை
----------

இராசயோகன் வாலிப பராயத்திலிருந்தே நாடகத்துறையிலும் ஈடுபாடுமிக்கவராகக் காணப்பட்டார். இருப்பினும் அதை வெளிப்படுத்திக் கொள்ளக்கூடிய வாய்ப்புகள் இவருக்கு சரிவரக் கிடைக்கவில்லை. இந்நிலையில் 1994ஆம் ஆண்டில் தேசிய சுகாதார வாரத்தை முன்னிட்டு அரங்கேற்றப்பட்ட ‘அவன் தாறான்’ எனும் நாடகத்தில் கதாநாயகியாக நடித்து தனது நடிப்புத்திறனை வெளிப்படுத்தினார். இதனைத் தொடர்ந்து சுமார் 10 நாடகங்கள் அளவில் நடித்துள்ளார். குறிப்பாக 2003ஆம் ஆண்டில் ‘தாவடித் தங்கம்மா’ எனும் நாடகத்தில் தாவடித்தங்கம்மாவின் கணவராக நடித்ததையும், 2005ஆம் ஆண்டு கலைவிழாவில் ‘கல்யாணச் சாப்பாடு’ நாடகத்தில் தகப்பன் வேடன் போட்டு நடித்தமையும் தன் வாழ்வில் மறக்க முடியாத பாத்திரங்களாக குறிப்பிடுகின்றார்.

குறுந்திரைப்படம்
----------------

வீடியோ ஒளிநாடாக்கள் மூலமாக குறுந்திரைப்படங்களைத் தயாரிப்பதற்கும், நெறிப்படுத்துவதற்கும், வெளியிடுவதற்கும் ஆர்வம் கொண்டுள்ளார்.

பெற்ற சிறப்புகள்
----------------

* ‘கலை ஞாயிறு’ - வலி-தென்மேற்கு சண்டிலிப்பாய் பிரதேச செயலாளர் வழங்கியமை.
* வட மாகாண கலாசார விழாவில் (2005) யாழ். அரசாங்க அதிபர் பொன்னாடை போர்த்தி கௌரவித்தமை.

வெளி இணைப்பு
------------

* இவர்கள் நம்மவர்கள்- பாகம் 03 - புன்னியாமீன்
**இராசா லகாமகவுடா அணை** *(Raja Lakhamagouda dam)* இந்தியாவின் கர்நாடக மாநிலத்தில் பாயும் கிருட்டிணா நதிப் படுகையில் காட்டபிரபா ஆற்றின் குறுக்காகக் கட்டப்பட்டுள்ளது. இதை இட்கல் அணை என்றும் அழைக்கிறார்கள். வடக்கு கர்நாடகாவின் பெல்காம் மாவட்டத்திலுள்ள இட்கல் கிராமத்தில் இராசா லகாமகவுடா அணை உள்ளது. 62.48 மீட்டர் உயரமும் 10 செங்குத்து முகடு வாயில்களும் கொண்ட இந்த அணையின் மொத்த மேற்பரப்பு 63.38 சதுர கிலோமீட்டர்களாகும். 51.16 டி.எம்.சி. தண்ணீரை தேக்கி வைத்துக் கொள்ளும் அளவு கொண்ட ஒரு பெரிய நீர்த்தேக்கமாக இது பரந்து விரிந்துள்ளது. 

மண்ணால் கட்டப்பட்டுள்ள இந்த அணையினால் 8,20,000 ஏக்கருக்கும் அதிகமான நீர்ப்பாசன தேவைகளும் நீர் மின் ஆற்றல் உற்பத்தியும் பூர்த்தி அடைகிறது.  
காட்டபிரபா நீர்பாசனத் திட்டத்தின் ஒரு பகுதியாக கட்டப்படத் தொடங்கி இராசா லகாமகவுடா அணை மூன்று கட்டங்களாக கட்டப்பட்டு 2009 ஆம் ஆண்டில் முடிக்கப்பட்டது. கொடையாளரும் வண்டாமுரியின் சமீன்தாருமான இராசா லகாமகவுடா சர்தேசாயின் பெயர் அணைக்கு சூட்டப்பட்டது.

மேற்கோள்கள்
-----------

1. ↑  "Ghata Prabha Project". Karnataka Water Resources Department. 19 October 2016 அன்று பார்க்கப்பட்டது.
2. ↑  "Raja Lakhamagouda Sardesai of Vantmuri, a great philanthropist". All About Belgaum. 19 October 2016 அன்று பார்க்கப்பட்டது.
**ஒல்கா கென்னார்ட்**, **நீ வெய்ஸ்** (Olga Kennard) (பிறப்பு 1924 மாா்ச் 23) என்பவா் பிாித்தானியப் படிகவியலாளா் மற்றும் கேம்பிரிட்ஜ் பல்கலைகழகத்தின் தரவு மைய இயக்குநராக 1965 முதல் 1997 வரை பணிபுரிந்தவா் ஆவாா்.

இவா் 1987 ஆம் ஆண்டு ராயல் சொஸைட்டியின் உறுப்பினராகத் தேர்ந்தெடுக்கப்பட்டார் மேலும் 1988 ஆம் ஆண்டு OBE விருதிற்காக தோ்வு செய்யபட்டாா். இவரின் உழைப்பிற்கு பெருமை சோ்க்கும் வகையில் ராயல் சொசைட்டி அமைப்பு ஒல்கா கென்னாா்ட் ஆராய்ச்சி கூட்டுறவு அமைப்பினை 'படிகவியல் துறைக்கு' ஏற்படுத்தி சிறப்பித்தது.

இவா் சா் அா்னால்ட் பா்கன் என்பவரை இரண்டாவதாக திருமணம் செய்துகொண்டாா். இவா் முதல் கணவா் பெயா் டேவிட் கென்னாட்.

ரேச்சல் வய்ஸ் என்ற ஆங்கில நடிகை இவரது உறவினா் ஆவாா். இவா் பிாின்ஸ் ஹென்றி VIII GS பின்னா் கேம்பிரிட்ஜ் பல்கழைக் கழகத்திலும் பயின்றாா்.

பணித்துறை
---------

* ஆராய்ச்சி உதவியாளா் கேவின்டிஸ் ஆராய்ச்சியகம் கேம்பிாிடிஜ் 1944-1948
* அறிவியல் பணியாளா் மருத்துவ ஆராயிச்சி குழு இலண்டன் 1948-1951
* மருத்துவ ஆராய்ச்சி குழு உறுப்பினா் மருத்துவ ஆராயிச்சி இலண்டன் 1951-1961
* பன்னாட்டு வேதியியல் ஆய்வகம் (படிகத்துறை உருவாக்கம்)
* MRC-சிறப்பு பணியாளா் 1974-1989
* அறிவியல் இயக்குநா் கேம்பிரிட்ஜ் படிகவியல் தழவுமையம் (CCDC), 1965-1997
* வருகை தரும் பேராசிரியா் இலண்டண் பல்கலைகழகம் 1988-1990

மேற்கோள்கள்
-----------

1. ↑  "Olga Kennard Research Fellowship Scheme". 7 January 2015 அன்று பார்க்கப்பட்டது.
2. 1 2  Haines, Catharine M. C. "International Women in Science: A Biographical Dictionary to 1950". 7 January 2015 அன்று பார்க்கப்பட்டது.
அம்பர் கட்டியை பதக்கமாய் பதித்த நகை
அம்பர் - Coleoptera, Cleridae
**அம்பர்** (*amber*) என்பது பொன் நிறத்தில் உள்ள ஒரு பொருள். இது காலத்தால் சற்றேறக்குறைய கல் போல் ஆகிவிட்ட மரப்பிசின் ஆகும். பெரும்பாலான அம்பர் கட்டிகள் 30-90 மில்லியன் ஆண்டுகளாய் உறைந்து கெட்டியாய் ஆன மரப்பிசின் ஆகும். அம்பர் என்பது தமிழில் *ஓர்க்கோலை, பொன்னம்பர், பூவம்பர், மீனம்பர், தீயின்வயிரம், செம்மீன் வயிரம், மலக்கனம், கற்பூரமணி* என்னும் பல சொற்களால் குறிக்கப்படுகின்றது. மரப்பிசினில் விழுந்துவிட்ட சிறு பூச்சிகளும் அப்படியே காலத்தால் உறைந்திருப்பது பார்க்க வியப்பூட்டுவதாகும். இப்படி தொல்பழங்காலத்து பயினி மரம் போன்ற மரங்களின் மரப்பிசினில் விழுந்து விட்ட பூச்சிகளில் சில இன்று நிலவுலகில் இல்லாமல் முற்றுமாய் அற்றுப்போய்விட்டவை. இந்த அம்பர் கட்டிகள் பால்ட்டிக் கடற்கரைகளிலும், கடலடியிலும் கிடைக்கின்றன. சில சிறு அம்பர் கட்டிகள் மீனின் வயிற்றில் இருந்தும் எடுத்துள்ளனர்.

இந்த அம்பர் கட்டிகளை துணியில் தேய்த்த பின், சிறு வைக்கோல் துண்டுகளை ஈர்ப்பதை கிரேக்க நாட்டில் உள்ள தாலஸ் (Thales) என்பவர் கி.மு 600 வாக்கில் கண்டுபிடித்தார். ஏறத்தாழ கி.மு. 300ல் வாழ்ந்த கிரேக்க மெய்யியல் அறிஞர் பிளேட்டோ அவர்கள் அம்பரின் இந்தப் பண்பைப் பற்றி குறித்துள்ளார். இந்த அம்பரை கிரேக்கத்தில் *எலெக்ட்ரான்* என்கின்றனர் (இதன் அடிப்படையில் இதனை இலத்தீனில் எலெக்ட்ரம் என்பர்). அம்பரை துணியில் தேய்ப்பதால், அவை மின்மப் பண்பு உருவாகின்றது (மின்மத் தன்மை அடைகின்றது).

மேற்கோள்கள்
-----------

1. ↑  "Amber" (2004). In Maxine N. Lurie and Marc Mappen (eds.) *Encyclopedia of New Jersey*, Rutgers University Press, ISBN 0813533252.
2. ↑  St. Fleur, Nicholas (8 December 2016). "That Thing With Feathers Trapped in Amber? It Was a Dinosaur Tail". *The New York Times*. .
3. ↑  Poinar GO, Poinar R. (1995) *The quest for life in amber*. Basic Books, ISBN 0-201-48928-7, p. 133
**சிலோன்** (*Ceylon*) என்று அழைக்கப்பட்ட இன்றைய இலங்கை கிபி 1656 முதல் கிபி 1796 வரை டச்சுக் கிழக்கிந்தியக் கம்பனியின் ஆளுகைக்குட்பட்ட நிருவாகமாகவிருந்தது. 17ம் நூற்றாண்டின் ஆரம்பத்தில் இடச்சுக் குடியரசு ஐரோப்பிய நாடுகளிடையே வாணிப, திறன்மிக்க சக்திகளில் ஒன்றாக உருவாகியது. இடச்சு துணிச்சலான கடற்பயணத்தைத் தெரியாத கடலிற்கும் நிலத்திற்கும் மேற்கொண்டு சிறப்புப் பெற்றது. 1602 இல் டச்சுக் கிழக்கிந்தியக் கம்பனி அல்லது ஐக்கிய டச்சுக் கிழக்கிந்தியக் கம்பனி உருவாக்கப்பட்டது. சில தசாப்தங்களில் இது பரந்தளவிலான இடங்களை தென்னாப்பிரிக்கா, இலங்கை, இந்தோனேசியா ஆகிய நாடுகளில் கட்டுப்படுத்தி, குறிப்பிடத்தக்கக் குடியிருப்புக்களை இந்தியா, மலேசியா, சப்பான், சீனா ஆகிய நாடுகளில் உருவாக்கியது. 17ம் நூற்றாண்டின் ஆரம்பத்தில் இலங்கை போர்த்துக்கேயராலும், சிங்கள அரசாலும் பகுதி பகுதியாக ஆளப்பட்டு, இரண்டு ஆட்சியாளர்களும் அடிக்கடி மோதிக் கொண்டிருந்தனர்.

இவற்றையும் பார்க்க
------------------

* குடியேற்றவாதம்
* போர்த்துக்கேய இலங்கை
* பிரித்தானிய இலங்கை
* யாழ்ப்பாண அரசு
* கண்டி இராச்சியம்

குறிப்புக்கள்
-------------

1. ↑  "Homepage - History - VOC/Dutch East India Company - WolvenDaal". 12 அக்டோபர் 2012 அன்று மூலம் பரணிடப்பட்டது. 30 December 2015 அன்று பார்க்கப்பட்டது.

வெளி இணைப்புகள்
---------------

* DUTCH SETTLEMENTS IN SRI LANKA பரணிடப்பட்டது 2013-02-04 at the வந்தவழி இயந்திரம், Kamalika Pieris, தி ஐலண்ட், பெப்ரவரி 3, 2013
**சிவப்புத்தாடி தேனீ-உண்ணும் பறவை** (*Red-bearded bee-eater*) அல்லது **நைட்ரியார்னஸ் அமிக்டஸ்** (*Nyctyornis amictus*) என்பது தென் கிழக்கு ஆசியாவின் இந்தோ-மலாயன் பிராந்தியத்தில் காணப்படும் ஒரு பெரிய வகை தேனீ-உண்ணும் பறவை. அடர்ந்த காடுகளின் இணைப்புகளில் இந்த இனங்கள் காணப்படுகின்றன.

விளக்கம்
--------

மற்ற தேனீ-உண்பவைகளைப் போலவே, இவை நீண்ட வால்கள், நீளமான துளையிடப்பட்ட கூடுகள் மற்றும் கூர்மையான இறக்கைகள் கொண்ட வண்ணமயமான பறவைகள். இவைகள் பெரிய தேனீ தின்னும் பறவைகள், பெரும்பாலும் பச்சை நிறத்தில் உள்ளன, முகம் சிவப்பு நிறத்தில் இருப்பதால், "தாடியை" உருவாக்குவதற்காக சற்று தொங்கும் தொண்டை இறகுகள் வரை பரவுகின்றன.

தாய்லாந்து, Kaeng Krachan தேசிய பூங்காவில் பெண் பறவை

உணவு
----

மற்ற தேனீ தின்னும் பறவைகளைப் போலவே, பூச்சிகள், குறிப்பாக தேனீக்கள், குளவிகள் மற்றும் கொம்புகள் ஆகியவற்றை சாப்பிடுகின்றன. அவைகளை தனியாகவோ அல்லது சோடியாகவோ வேட்டையாடப்படுகிறார்கள், ஆடுகளை விடவும், தங்கள் இரையைப் பின்தொடர்வதற்கு முன்னர் நீண்ட காலமாக இயங்குவதில்லை.

நடத்தை
------

மற்ற தேனீ தின்னும் பறவைகளைப் போலவே, புழுக்களில் உள்ள கூண்டுகளில் மணல் வங்கிகளின் பக்கமாகக் குவிந்தாலும், குடியேற்றங்களை உருவாக்கவில்லை.

மேற்கோள்கள்
-----------

1. ↑  "*Nyctyornis amictus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.

* *The Hamlyn photographic guide to birds of the world*, foreword by Christopher Perrins; general editor: Andrew Gosler, London : Hamlyn, 1991, ISBN 0-600-57239-0
**சிவப்பு கொலோபசுக் குரங்கு** என்பது பழைய உலகம் என்று கூறப்படும் ஆசிய-ஆப்பிரிக்க நிலக் குரங்குகளில் காணப் படு கவர்ச்சி *பிலியோகொலோபசு* (மயிருடை கூழைக்குரங்கு) என்னும் பேரினத்தைச் சேர்ந்த குரங்கு சிற்றினம் ஆகும். இதனை முன்னர் *முதலுரு கொலோபசு* அல்லது *அடிப்படை வகை கொலோபசு* எனப்பொருள்படும் *புரோகொலோபசு* (Procolobus) என்னும் பெயரால் அழைத்தனர். ஆனால் இப்பெயர் இப்பொழுது பசுமை நிறக் கொலோபசுக் (ஆலிவ் கொலோபசு, Olive Colobus) குரங்குக்கு மட்டுமே பயன்படுகின்றது. 
 இந்த சிவப்பு கொலோபசுக் குரங்குகள் கறுப்பு-வெள்ளை கொலோபசுக குரங்கின் உறவான சிற்றினம் ஆகும். சிவப்புகொலோபசு பல நேரங்களில், பல இடங்களில் கொல்லோபசு பேரினத்தைச் சேராத நீலக் குரங்கு (blue monkey) எனப்படும் பிறிதொரு குரங்கினக் கூட்டங்களுடன் காணப்படுகின்றது.  The சிம்ப்பன்சிகள் மேற்கு சிவப்பு கொலோபசுக் குரங்குகளை வேட்டையாடிக் கொன்றுண்கின்றன. ஒரு கிழமைக்கு (வாரத்திற்கு) ஒரு முறை சிம்ப்பன்சிகள் சிவப்பு கொலோபசுக்குரங்கை கொண்றுண்கின்றன.. 

சிவப்பு கொலோபசுக் குரங்கு மேற்கு, நடு, கிழக்கு ஆப்பிரிக்காவில் காணப்படுகின்றது. இதன் இனங்கள் தனித்தோ (அல்லோப்பாட்ரிக், allopattic) அல்லது சிறப்புச் சூழல்களில் மட்டும் கலப்புற்றோ (பாராபட்ரிக், parapatric) வாழ்கின்றன. இவை ஈரப்பதம் நிறைந்த காடுகளில் வாழ்கின்றன. சிவப்பு கொலோப்பசுக் குரங்குகள் வாழிடச் சிதைவால் மிகவும் தாக்குற்று அழிவுரும் இனம் என்று அறியப்படுகின்றது. இதனால் இது ஆப்பிரிக்காவின் முதனிகளில் அதிக அழிவாய்ப்பு கொண்ட சிற்றினமாக கருதப்படுகிறது. எனவே கீழ்க்காணும் உயிரினவகைப்பாட்டு பட்டியலில் நடு ஆப்பிரிக்க சிவப்பு கொலொபசுக் குரங்கைத் தவிர மற்ற எல்லா இனங்களும் அழிவாய்ப்பு நிலையில் உள்ளதாக கருதப்படுகின்றது..

அடிக்குறிப்புகளும் மேற்கோள்களும்
--------------------------------

1. 1 2  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 169-170. ISBN 0-801-88221-4. .
2. ↑  Ghiglieri, Michael. *East of the Mountains of the Moon: Chimpanzee Society in the African Rain Forest,* The Free Press, 1988, pg. 238.
3. ↑  Ebola Cote d'Ivoire Outbreaks
4. ↑  Mittermeier, R. A. Ratsimbazafy, J. Rylands, A. B. Williamson, L. Oates, J. F. Mbora, D. Ganzhorn, J. U. Rodríguez-Luna, E. Palacios, E. Heymann, E. W. Kierulff, M. C. M. Yongcheng, L. Supriatna, J. Roos, C. Walker, S. & Aguiar, J. M. (2007). *Primates in Peril: The World’s 25 Most Endangered Primates, 2006–2008.* Primate Conservation 2007 (22): 1-40
5. ↑  பன்னாட்டு இயற்கைப் பாதுகாப்புச் சங்கம் 2008. *2008 IUCN Red List of Threatened Species.* Downloaded on 26 November 2008.